

**ข้อตกลงการประมวลผลข้อมูลส่วนบุคคล**

ข้อตกลงฉบับนี้ทำขึ้น เมื่อวันที่ (วันที่ลงนามข้อตกลง) ณ (ชื่อหน่วยงาน) กรมการแพทย์

กรมการแพทย์ โดย (ชื่อหน่วยงาน) ซึ่งต่อไปในข้อตกลงนี้เรียกว่า “หน่วยงาน” ฝ่ายหนึ่ง ได้ตกลงใน (บันทึกข้อตกลง สัญญา ที่มีการรวบรวม ใช้ หรือเปิดเผยข้อมูลส่วนบุคคล) ฉบับลงวันที่ (วันที่ลงนาม) . ซึ่งต่อไปในข้อตกลงฉบับนี้เรียกว่า “โครงการ” กับ (บริษัท ห้างหุ้นส่วน บุคคล) ซึ่งต่อไปในข้อตกลงฉบับนี้เรียกว่า “ผู้ประมวลผล” อีกฝ่ายหนึ่ง

ตามโครงการดังกล่าว หน่วยงานมีหน้าที่และความรับผิดชอบดังนี้

๑. (ระบุขอบเขต หน้าที่ของหน่วยงานตามโครงการ)

๒.

๓.

ซึ่งในการดำเนินการดังกล่าวประกอบด้วยการมอบหมายหรือแต่งตั้งให้ผู้ประมวลผลเป็นผู้ดำเนินการเก็บรวบรวม ใช้ หรือเปิดเผย (ประมวลผล) ข้อมูลส่วนบุคคลแทนหรือในนามของหน่วยงานดำเนินการดังนี้

๑. วัตถุประสงค์ที่ให้ผู้ประมวลผลดำเนินการเกี่ยวกับข้อมูลส่วนบุคคล

๑.๑ (ตัวอย่าง) เพื่อการรับจ้างทำระบบยืนยันตัวตน

๑.๒ (ตัวอย่าง) เพื่อการรับทำ Survey

๑.๓ (ตัวอย่าง) เพื่อการลงทะเบียน ผู้เข้าร่วมงานสัมมนา

๑.๔ (ตัวอย่าง) เพื่อการรับจ้างพิมพ์บัตรพนักงาน

๑.๕ (ตัวอย่าง) เพื่อการรับส่งเอกสาร เป็นต้น

๒. ข้อมูลส่วนบุคคลที่หน่วยงานให้ผู้ประมวลผลทำการประมวลผล ประกอบด้วย

๒.๑ (ตัวอย่าง) ชื่อนามสกุล เบอร์โทรศัพท์ ของเจ้าหน้าที่

๒.๒ (ตัวอย่าง) ข้อมูลผู้ใช้งานแอปพลิเคชั่นทางรัฐ

๒.๓ (ตัวอย่าง) รายชื่อผู้เข้าร่วมงานสัมมนา เป็นต้น

ด้วยเหตุนี้ทั้งสองฝ่ายจึงตกลงจัดทำข้อตกลงฉบับนี้และให้ถือข้อตกลงฉบับนี้เป็นส่วนหนึ่งของโครงการ เพื่อเป็นหลักฐานการควบคุมดูแลการประมวลผลข้อมูลส่วนบุคคลที่หน่วยงานให้ผู้ประมวลผลดำเนินการตามหน้าที่และความรับผิดชอบในโครงการ และเพื่อดำเนินการให้เป็นไปตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒ และกฎหมายอื่นๆ ที่เกี่ยวข้อง ทั้งที่มีผลใช้บังคับอยู่ ณ วันทำข้อตกลงฉบับนี้ และที่จะมีการเพิ่มเติมหรือแก้ไขเปลี่ยนแปลงในภายหลัง โดยมีรายละเอียดดังนี้

๑. ผู้ประมวลผลรับทราบว่าข้อมูลส่วนบุคคลหมายถึงข้อมูลเกี่ยวกับบุคคลธรรมดาซึ่งทำให้สามารถระบุตัวบุคคลนั้นได้ไม่ว่าโดยทางตรงหรือทางอ้อม โดยหน่วยงานจะดำเนินการตามที่กฎหมายคุ้มครองข้อมูลส่วนบุคคล กำหนด เพื่อคุ้มครองให้การประมวลผลข้อมูลส่วนบุคคลเป็นไปอย่าง เหมาะสมและถูกต้องตามกฎหมายโดยในการดำเนินการ ตามข้อตกลงนี้ผู้ประมวลผลจะประมวลผลข้อมูลส่วนบุคคลเมื่อได้รับคำสั่งที่เป็นลายลักษณ์อักษรจากหน่วยงานแล้วเท่านั้น ทั้งนี้ เพื่อให้ปราศจากข้อสงสัย การดำเนินการประมวลผลข้อมูลส่วนบุคคลโดยผู้ประมวลผลตามหน้าที่และความรับผิดชอบตามโครงการถือเป็นการได้รับคำสั่งที่เป็นลายลักษณ์อักษรจากหน่วยงานแล้ว

๒. ผู้ประมวลผลจะกำหนดให้การเข้าถึงข้อมูลส่วนบุคคลภายใต้ข้อตกลงฉบับนี้ถูกจำกัดเฉพาะเจ้าหน้าที่ หรือลูกจ้าง ตัวแทนหรือบุคคลใด ๆ ที่ได้รับมอบหมาย มีหน้าที่เกี่ยวข้องหรือมีความจำเป็นในการเข้าถึงข้อมูลส่วนบุคคลภายใต้ข้อตกลงฉบับนี้เท่านั้น และจะดำเนินการเพื่อให้พนักงาน หรือลูกจ้าง ตัวแทนหรือบุคคลใด ๆ ที่ได้รับมอบหมายจากผู้ประมวลผลทำการประมวลผลและรักษาความลับของข้อมูลส่วนบุคคลด้วยมาตรฐานเดียวกัน

๓. ผู้ประมวลผลจะควบคุมดูแลให้เจ้าหน้าที่หรือลูกจ้างตัวแทนหรือบุคคลใดที่ปฏิบัติหน้าที่ในการประมวลผล ข้อมูลส่วนบุคคล ปฏิบัติตามกฎหมายคุ้มครองข้อมูลส่วนบุคคลอย่างเคร่งครัด และดำเนินการประมวลผล ข้อมูล ส่วนบุคคลตามวัตถุประสงค์ของการดำเนินการตามข้อตกลงฉบับนี้เท่านั้น โดยจะไม่ทำซ้ำ คัดลอก ทำสำเนา บันทึกภาพข้อมูลส่วนบุคคลไม่ว่าทั้งหมดหรือแต่บางส่วนเป็นอันขาด เว้นแต่เป็นไปตามเงื่อนไขของบันทึก ความร่วมมือ หรือสัญญา หรือกฎหมายที่เกี่ยวข้องจะระบุหรือบัญญัติไว้เป็นประการอื่น

๔. ผู้ประมวลผลจะดำเนินการเพื่อช่วยเหลือหรือสนับสนุนหน่วยงานในการตอบสนองต่อคำร้องที่เจ้าของข้อมูลส่วนบุคคลแจ้งต่อหน่วยงาน อันเป็นการใช้สิทธิของเจ้าของข้อมูลส่วนบุคคลตามกฎหมายคุ้มครองข้อมูลส่วนบุคคลในส่วนที่เกี่ยวข้องกับการประมวลผลข้อมูลส่วนบุคคลใน ขอบเขตของข้อตกลงฉบับนี้

อย่างไรก็ดี ในกรณีที่เจ้าของข้อมูลส่วนบุคคลยื่นคำร้องขอใช้สิทธิดังกล่าวต่อผู้ประมวลผลโดยตรง ผู้ประมวลผลจะดำเนินการแจ้งและส่งคำร้องดังกล่าวให้แก่หน่วยงานทันที โดยผู้ประมวลผลจะไม่เป็นผู้ตอบสนอง ต่อคำร้องดังกล่าว เว้นแต่หน่วยงานจะได้มอบหมายให้ผู้ประมวลผลดำเนินการเฉพาะเรื่องที่เกี่ยวข้อง กับคำร้อง ดังกล่าว

๕. ผู้ประมวลผลจะจัดทำและเก็บรักษาบันทึกรายการของกิจกรรมการประมวลผลข้อมูลส่วนบุคคล (Record of Processing) ทั้งหมดที่ผู้ประมวลผลทำการประมวลผลในขอบเขตของข้อตกลงฉบับนี้ และจะ ดำเนินการส่งมอบบันทึกรายการดังกล่าวให้แก่หน่วยงานทุกเดือนหรือโดยทันทีที่หน่วยงานร้องขอ

๖. ผู้ประมวลผลจะจัดให้มีและคงไว้ซึ่งมาตรการรักษาความปลอดภัยสำหรับการประมวลผลข้อมูลที่มีความเหมาะสมทั้งในเชิงองค์กรและเชิงเทคนิคตามที่คณะกรรมการคุ้มครองข้อมูลส่วน บุคคลได้ประกาศกำหนด หรือตามมาตรฐานสากล โดยคำนึงถึงลักษณะ ขอบเขต และวัตถุประสงค์ของการประมวลผลข้อมูลตามที่กำหนดในข้อตกลงฉบับนี้เป็นสำคัญ เพื่อคุ้มครองข้อมูลส่วนบุคคลจากความเสี่ยงอันเกี่ยวเนื่องกับการประมวลผลข้อมูลส่วนบุคคล เช่น ความเสียหายอันเกิดจากการละเมิด อุบัติเหตุ การลบ ทำลาย สูญหาย เปลี่ยนแปลง แก้ไข เข้าถึง ใช้ เปิดเผยหรือโอนข้อมูลส่วนบุคคลโดยไม่ชอบด้วยกฎหมาย เป็นต้น

๗. เว้นแต่กฎหมายที่เกี่ยวข้องจะบัญญัติไว้เป็นประการอื่น ผู้ประมวลผลจะทำการลบหรือทำลายข้อมูล

ส่วนบุคคลที่ทำการประมวลผลภายใต้ข้อตกลงฉบับนี้ภายใน (ระบุ) วัน นับแต่วันที่ดำเนินการประมวลผลเสร็จสิ้นหรือวันที่หน่วยงานและผู้ประมวลผลได้ตกลงเป็นลายลักษณ์อักษรให้ยกเลิกโครงการ แล้วแต่กรณีใดจะเกิดขึ้นก่อน

นอกจากนี้ ในกรณีปรากฏว่าผู้ประมวลผลหมดความจำเป็นจะต้องเก็บรักษาข้อมูลส่วนบุคคลตามข้อตกลงฉบับนี้ก่อนสิ้นระยะเวลาตามวรรคหนึ่ง ผู้ประมวลผลจะทำการลบหรือทำลายข้อมูลส่วนบุคคลตามข้อตกลงฉบับนี้ทันที

๘. กรณีที่ผู้ประมวลผลพบพฤติการณ์ใด ๆ ที่มีลักษณะที่กระทบต่อการรักษาความปลอดภัยของข้อมูลส่วนบุคคลที่ผู้ประมวลผลทำการประมวลผลภายใต้ข้อตกลงฉบับนี้ ซึ่งอาจ ก่อให้เกิดความเสียหายจากการละเมิด อุบัติเหตุ การลบ ทำลาย สูญหาย เปลี่ยนแปลง แก้ไข เข้าถึง ใช้ เปิดเผยหรือโอนข้อมูลส่วนบุคคลโดยไม่ชอบด้วยกฎหมาย แล้ว ผู้ประมวลผลจะดำเนินการแจ้งให้หน่วยงานทราบโดยทันที หรือภายในเวลาไม่เกินไม่เกิน 48 ชั่วโมง

๙. การแจ้งถึงเหตุการณ์ละเมิดข้อมูลส่วนบุคคลที่เกิดขึ้นภายใต้ข้อตกลงนี้ ผู้ประมวลผลจะใช้มาตรการตามที่เห็นสมควรในการระบุถึงสาเหตุของการละเมิด และป้องกันปัญหาดังกล่าวมิให้เกิดซ้ำ และจะให้ข้อมูลแก่หน่วยงานภายใต้ขอบเขตที่กฎหมายคุ้มครองข้อมูลส่วนบุคคลได้กำหนด ดังต่อไปนี้

- รายละเอียดของลักษณะและผลกระทบที่อาจเกิดขึ้นของการละเมิด

- มาตรการที่ถูกใช้เพื่อลดผลกระทบของการละเมิด

- ประเภทของข้อมูลส่วนบุคคลและเจ้าของข้อมูลส่วนบุคคลที่ถูกละเมิด หากมีปรากฎ

- ข้อมูลอื่น ๆ เกี่ยวข้องกับการละเมิด

๑๐. หน้าที่และความรับผิดของผู้ประมวลผลในการปฏิบัติตามข้อตกลงจะสิ้นสุดลงนับแต่วันที่ปฏิบัติงานที่ตกลงเสร็จสิ้น หรือ วันที่ผู้ประมวลผลและหน่วยงานได้ตกลงเป็นลายลักษณ์อักษรให้ยกเลิกโครงการแล้วแต่กรณีใดจะเกิดขึ้นก่อน อย่างไรก็ดี การสิ้นผลลงของข้อตกลงนี้ ไม่กระทบต่อหน้าที่ของผู้ประมวลผลในการลบหรือทำลายข้อมูลส่วนบุคคลตามที่ได้กำหนดในข้อ ๗ ของข้อตกลงฉบับนี้

ทั้งสองฝ่ายได้อ่านและเข้าใจข้อความโดยละเอียดตลอดแล้ว เพื่อเป็นหลักฐานแห่งการนี้ ทั้งสองฝ่าย จึงได้ลงนามไว้เป็นหลักฐานต่อหน้าพยาน ณ วัน เดือน ปี ที่ระบุข้างต้น

|  |  |
| --- | --- |
| ลงชื่อ …….………………..........................………...  (...............................................)  ผู้อำนวยการชื่อหน่วยงาน | ลงชื่อ …….……………….........................………....  (............................................................)  ผู้มีอำนาจลงนามของผู้ประมวลผล |
| ลงชื่อ พยาน  (............................................................) | ลงชื่อ พยาน  (............................................................) |